קומסומולסקאיה פראבדה

קוׂמסוׂמוׂלְסְקַאיה פְרַאבְדה (ברוסית: Комсомольская правда, מילולית: אמת הקומסומול) הוא עיתון יומי רוסי בפורמט טאבלואיד, שנוסד ב-13 במרץ 1925 ויוצא לאור מאז 24 במאי 1925. משנות ה-90 הוא אחד העיתונים הנפוצים ביותר ברוסיה. משנת הקמתו ועד 1990 שימש העיתון כביטאונה הרשמי של תנועת הקומסומול, תנועת הנוער של המפלגה הקומוניסטית של ברית המועצות. בדצמבר 1990 העיתון הופרט ונמכר לאיש העסקים גריגורי בירוזקין. העיתון מהווה חלק מקבוצת "קומסומולסקאיה פראבדה" הכוללת גם אתר אינטרנט, תחנת רדיו ובעבר כללה גם ערוץ טלוויזיה. בזמן העידן הסובייטי, הקומסומולסקאיה פראבדה היה עיתון שהיה נפוץ בכל הרפובליקות של ברית המועצות והיה כלי רשמי של הוועד המרכזי של הקומסומול. העיתון הודפס לראשונה ב-24 במאי 1925 בהוצאה של 31,000 עותקים, לאחר שהוחלט על הקמתו במושב ה-13 של המפלגה הקומוניסטית של ברית המועצות שנערך כמה ימים לפני כן. הקומסומולסקאיה פראבדה החל כשופרה הרשמי של הקומסומול, תנועת הנוער של המפלגה הקומוניסטית של ברית המועצות. כאחד כזה, קהל היעד שלו כלל אוכלוסייה בגילאי 14 עד 28, ילדי ההורים שחברים במפלגה הקומוניסטית של ברית המועצות, שקראו בדרך כלל את הפראבדה. העיתון התמקד בכתבות על מדע והרפתקאות יחד עם לימוד ערכיה של המפלגה הקומוניסטית. באותה תקופה, לעיתון הוענק פעמיים עיטור הדגל האדום של העמל (1950,1957), עיטור לנין (1930), עיטור מהפכת אוקטובר (1975), ועיטור המלחמה הפטריוטית (1945). תפוצת הקומסומולסקאיה פראבדה הגיעה לשיאה ב-1990 כאשר תפוצתה הגיעה לכמעט 22 מיליון עותקים יומיים. ב-2001 העיתון היה העיתון התשיעי בתפוצתו בכל אירופה עם תפוצה של 785,000 עותקים. העיתון היה העיתון הנמכר ביותר ברוסיה ב-2006 עם תפוצה של בין 700 אלף עותקים ל-3.1 מיליון עותקים. במרץ 2008 תפוצת העיתון הייתה 660,00 עותקים והעיתון הכי נקרא במדינה. הגרסה הדיגיטלית של העיתון הייתה אתר האינטרנט הכי פופולרי במדינה באותה שנה. מספר עיתונים דומים, אך עצמאיים פועלים בשם דומה במדינות אחרות בחבר המדינות: בלארוס - "קומסומולסקאיה פראבדה ובלארוסיי" (קומסומולסקאיה פראבדה בבלארוס) מולדובה - "קומסומולסקאיה פראבדה ומולדובה" (קומסומולסקאיה פראבדה במולדובה) קזחסטן - "קומסומולסקאיה פראבדה וקזחסאנה" (קומסומולסקאיה פראבדה בקזחסטן) אוקראינה - "קומסומולסקאיה פראבדה ואוקראיניי" (קומסומולסקאיה פראבדה באוקראינה) מדיה וקבצים בנושא קומסומולסקאיה פראבדה בוויקישיתוף אתר האינטרנט הרשמי של קומסומולסקאיה פראבדה קומסומולסקאיה פראבדה, ברשת החברתית פייסבוק קומסומולסקאיה פראבדה, ברשת החברתית אקס (טוויטר) קומסומולסקאיה פראבדה, ביישום טלגרם קומסומולסקאיה פראבדה, ברשת החברתית אינסטגרם קומסומולסקאיה פראבדה, ברשת החברתית טיקטוק קומסומולסקאיה פראבדה, ברשת החברתית VK אתר ערוץ הטלוויזיה אתר תחנת הרדיו — 97.2FM (מוסקבה) קומסומולסקאיה פראבדה, באתר אנציקלופדיה בריטניקה (באנגלית) "Gazprom Snaps Up Best-Selling Tabloid". The Moscow Times. 22 בנובמבר 2006. נבדק ב-22 באוקטובר 2008. {{cite news}}: (עזרה) "The Press in Russia". BBC Monitoring. 16 במאי 2008. נבדק ב-16 במאי 2008. {{cite news}}: (עזרה) Adam Smith (15 בנובמבר 2002). "Europe's Top Papers". campaign. נבדק ב-5 בפברואר 2015. {{cite news}}: (עזרה) Adam Smith (15 בנובמבר 2002). "Europe's Top Papers". campaign. נבדק ב-5 בפברואר 2015. {{cite news}}: (עזרה) Cecilia von Feilitzen; Peter Petrov (2011). "Some Comments on Media Typology, Media Preferences and Cultural Identity in Stockholm and St. Petersburg". In Cecilia von Feilitzen; Peter Petrov (eds.). Use and Views of Media in Sweden & Russia. Södertörns högskola. ISBN 978-91-86069-26-1. נבדק ב-28 בינואר 2015. {{cite book}}: (עזרה) ערך זה הוא קצרמר בנושא עיתונים ובנושא רוסיה. אתם מוזמנים לתרום לוויקיפדיה ולהרחיב אותו.